Om gospodar! I-au găsit în mașină o cantitate dublă de lemn față de cea trecută în aviz
La data de 4 martie ora 17.50, polițiștii Secției 11 Poliție Rurală Pojorâta, în timp ce desfășurau activități de control pe DJ 175 Fundu Moldovei, pentru prevenirea și combaterea tăierilor ilegale de arbori și a faptelor ilegale derivate din exploatarea, depozitarea, prelucrarea primară, transportul și comercializarea materialului lemnos din fondul forestier național, au oprit autoutilitara condusă de către un bărbat de 36 ani, din Sadova, care a prezentat pentru control documentele solicitate, stabilind că sunt în termenul de valabilitate. În continuarea activității, s-a procedat la verificarea în aplicația S.U.M.A.L 2.0, reieșind că există un aviz în tranzit pentru cantitatea de 7,33 mc lemn rotund rășinoase.
Întrucât încărcătura a creat suspiciuni cu privire la diferența de material lemnos existentă pe autoutilitara și cea înscrisă în aviz de însoțire, aceasta a fost condusă la Atelierul de Producție Sadova, unde materialul lemnos a fost inventariat, reieșind cantitatea de 15,70 mc, respectiv un volum de 8,37 mc în plus față de aviz. Având în vedere aspectele constatate, cantitatea de 8,37 mc în valoare de 3.984 lemn rotund rășinoase (gater) a fost confiscată, iar societatea transportatoare a fost sancționată contravențional. Totodată, a fost aplicată sancțiune contravențională și pentru încărcarea în aplicația specifică a unor fotografii neconforme a încărcăturii de material lemnos.